Byrådet i Frederikshavn besluttede onsdag aften at sende et bredt formuleret brev til Folketinget. Dermed blev det ikke et brev, som SF foreslog.

SF i Frederikshavn ønskede, at byrådet skulle sende et brev fra Frederikshavn Kommune til miljøministeren, hvori der blev udtrykt dyb bekymring for den mulige udvinding af skifergas i Vendsyssel. Dette var der dog ikke flertal for på byrådsmødet onsdag aften. Til gengæld havde Socialdemokraterne formuleret endnu et brev, som der var flertal for. Her bliver der bedt om at der tages hensyn til miljøet.